JohanHeinsen/ENO huggingface dataset:
Odense Adresse-Contoirs Efterretninger, 1842-04-02
Proclama. J Kraft af Kongelig allernaadigst Bevilling af 28 Decbr. 1811. som er læst ved den Kongel. Lands-Over- samt Hof= og Stadsret i Kjøbenhavn den 14de og ved Odense Byetingsret den 21 Febr. næstefter, saalydende: Vi Christian den Ottende, af Guds Naade Konge til Danmark, de Venders og Gothers, Hertug til Slesvig, Holsten, Stormarn, Ditmarsken, Lauenborg og Oldenborg. Gjøre vitterligt: at Vi efter Niels Jensen, Viinhandler i Vor Kjøbstad Odense, i Vort Land Fyen, og Os elskelige Albertine Waagepetersen, Enke efter afdøde Etatsraad og Hofviinhandler Waagepetersen af Vor Kongelige Residentsstad Kjøbenhavn, deres herom allerunderdanigst gjorte Ansøgning og Begjæring, allernaadigst have bevilget og tilladt saa og hermed bevilge og tillade, at de ved Proclama sub poena præclusi et perpetui silentii, med Aar og Dags Varsel i den Berlingske politiske og Avertissementstidende, den altonaiske Mercur samt Fyens Stifts Adresseavis, 3 Gange efter hinanden maa indkalde alle dem, som formene sig at have nogen Fordring, hidrørende fra den af bemeldte Niels Jensen og afdøde Etatsraad Waagepetersen, eller, efter Sidstnævntes Død, fornævnte hans Enke, der efter ham hensidder i uskiftet Bo, under Firma Niels Jensen & Comp. i Vor Kjøbstad Odense indtil 31 Juni d. A. drevne Viinhandel, til med saadan Fordring at fremkomme og deres havende Krav, inden foreskrevne Tids Forløb, at anmelde og beviisliggjøre; dog Umyndiges Tiltale i Fremtiden efter Forordn. 20 Febr. 1717 forbeholden, og skal saadan Jndkaldelse i Aviserne ansees og være lige saa gyldig, som om denne var skeet ved Proclama efter Loven; dog skal denne Vor allernaadigste Bevilling Ord til andet indrykkes i fornævnte offentlige Tidender, samt læses for vedkommende Værneting, saavelsom for Vor Lands-Over- samt Hof= og Stadsret i Kjøbenhavn. Hvorefter de Vedkommende sig allerunderdanigst have at rette, og for Skade at tage vare. Givet i Vor Kongelige Residentsstad Kjøbenhavn, den 28 Decbr. 1811. Under Vort Kongelige Segl. (L. S. Efter Hs. Kongelige Majestæts allernaadigste Befaling. Stemann. M. Lange. Bentsen. L. J. Holm. F. Lütken, Bevilling for Viinhandler Niels Jensen af Odense og Enkefrue A. Waagepetersen af Kjøbenhavn til ved Proclama i Aviserne at indkalde alle dem, som formene sig at have nogen Fordring paa dem, hidrørende fra den af bemeldte J. Jensen og afdøde Etatsraad Waagepetersen eller dennes Enke under Firma Niels Jensen & Comp. i Odense drevne Viinhandel." indkaldes herved sub poena præclusi et perpetui silentii med Aar og Dags Varsel Alle og Enhver, som maatte formene at have nogensomhelst Fordring paa Undertegnede i Anledning den i Odense, under Firma Niels Jensen & Comp., indtil 31 Juni 1811 førte Viinhandel, til for mig, Niels Jensen af Odense, inden forbemeldte Tids Forløb at anmelde og beviisliggjøre deres havende Krav. Odense og Kjøbenhavn den 22 Marts 1812. Niels Jensen. A. sal. Waagepetersen. Fyens Stiftsavis. - Redacteur Carl Bagger.
Odense Adresse-Contoirs Efterretninger, 1842-04-04
71 Aargang. Ne 57. 3 Stifts Fyens Kongelig ene privilegerede Adresse- og politiske Avis samt Avertissementstidende. Forsendes med Brevposten, overalt i de danske Stater.
Odense Adresse-Contoirs Efterretninger, 1842-04-04
Trykkes og udgives i Odense af Søren Hempel, Cancellieraad. Mandagen 4 April 1842.
Odense Adresse-Contoirs Efterretninger, 1842-04-04
Jndhold. Politisk Oversigt: Storbrittannien, Frankerig. Preussen. Tydskland. Belgien. Jtalien.
Odense Adresse-Contoirs Efterretninger, 1842-04-04
Rusland - Fædrelandet. Kongehuset. Offentlige Foranstaltninger. Videnskabelighed. Blandinger.
Odense Adresse-Contoirs Efterretninger, 1842-04-04
Politisk Oversigt. Storbrittannien. J Paris vilde Man den 27 Marts vide, at Afghanernes Opstand havde udbredt sig til flere Dele af Hindostan; Details meddeles imidlertid ikke.
Odense Adresse-Contoirs Efterretninger, 1842-04-04
Greven af Munster, der fornylig skjød sig i London, var født 1794 og en Søn af den daværende Hertug af Clarence (senere Kong Wilhelm den Fjerde) med den berømte Skuespillerinde Mis. Jordan. Allerede i Aaret 1807 indtraadte han som Cornet i et Husar=Regiment og gik næste Aar med til Spanien, hvor han indtil 1813 med Udmærkelse deeltog i alle Feldttogene og bivaanede 12 Hovedbatailler. 1815 gik han til Ostindien og gjorde Mahratter=Krigen med. Han fik det Hværv at bringe Depeschen om Fredens Afslutning over Land til Engelland; en dengang endnu meget farlig Reise, hvorover han siden udgav en Beskrivelse. Først ifjor forfremmedes han til General-Major. Han beklædte flere Civil-Embeder og var Medlem af adskillige lærde Selskaber, da han selv havde udmærket sig ved sine Skrifter over Ostindien og Spanien, samt andre litteraire Arbeider. En stor Deel af sit Liv helligede han til Granskning af de asiatiske Sprog. Han var gift med en Datter af Grev Egremont, og efterlader sig 4 Sønner og 2 Dettre. Den ældste Søn, født i Aaret 1824, arver Faderens Titel.
Odense Adresse-Contoirs Efterretninger, 1842-04-04
Frankerig. Umiddelbart efter Kammersessionens Slutning agter Regjeringen at udnævne 30 nye Pairs, af hvilke de 22 skulle være Deputerede. Man lægger Mærke til, at der for Øieblikket er en stor Deel af de franske Gesandter ved de udenlandske Hoffer tilstede i Paris og Man troer, at dette staaer i Forbindelse med at Regjeringen agter at afslutte nye Handelstraktater med de fremmede Magter. Blandt de omtalte Gesandter nævnes Grev Pontois (fra Constantinopel), Grev Barante (fra St. Petersborg), Baron Mortier (fra Schweitz), Baron Bourging (fra München, Grev de St. Priest (fra Kjøbenhavn og Baron Langsdorff (fra Rio Janeiro).
Odense Adresse-Contoirs Efterretninger, 1842-04-04
For første Gang siden 1830 have alle Theatre i Paris maattet være lukkede i de 3 sidste Dage af den stille Uge Man troer, at Jndenrigsministerens befaling i saa Henseende nærmest er bleven foranlediget af Erkebiskoppen, af Paris.
Odense Adresse-Contoirs Efterretninger, 1842-04-04
Kongen af Holland har oversendt Ludvig Philip Vilhelmsordenens Jnsignier, samt ladet Prindserne af Orleans og Joinville overrække Løveordene. Pariserne kunne ikke begribe, hvorfor Hertugen af Temours ved denne Leilighed er bleven forbigaaet.
Odense Adresse-Contoirs Efterretninger, 1842-04-04
Preussen. Under 19 f. M. har Kongen udstædt følgende Cabinetsordre til Jndenrigsministeren: "Da det ikke i nogen Deel af Danmark er lovgyldigen formeent fremmede Haandværkssvende at tage Arbeide, fordi de ere Jøder, saa billiger jeg Deres Andragende om at de mosaiske Haandværksvende fra Danmark maae under de ved Forordningen af 14 October 1838 fastsatte Betingelser arbeide som Svende hos vore indenlandske Mestere. Tydskland. J den ikke langt fra Frankfurt beliggende Lurhessiske Landsby Bockenheim har Man for nylig greben en heel Bande, der var sysselsat med at forfærdige falske preussiske Bancosedler. - J Schwerin have nogle Uroligheder fundet Sted, foranledigede ved det Rygte, at den afdøde, saa særdeles afholdte Monark var under sin Sygdom ikke bleven rigtigt behandlet af Lægerne. Pøbelen prøvede paa at storme Livlægens Huus, saa at denne maatte redde sig ved Flugten.
Odense Adresse-Contoirs Efterretninger, 1842-04-04
Belgien. Processen angaaende Orangist=Komplottet er tilendebragt: de Anklagede van der Meeren, van der Smissen, van Lacthem og van Praet ere befundne skyldige og dømte til Døden; Angiveren Crehen er derimod frikiendt.
Odense Adresse-Contoirs Efterretninger, 1842-04-04
Jtalien. Jfølge Efterretninger fra Rom er den svenske Grev Palin den 16 f. M. overfalden og myrdet i sin Bopæl af Røvere. Denne Hændelse i et isoleret Havehuus i Villa Malta, hvor for Tiden netop PrindsLuitpold af Baiern opholder sig, har opvakt en almindelig Rædsel i hele Staden. Greven havde i tidligere Aar udført forskjellige diplomatiske Sendelser senest som Gesandt i Constantinopel. Som en ivrig og kundskabsrig Samler af Oldsager havde han foretaget flere Reiser i Grækenland, Ægypten og Orienten og havde nu i flere Aar levet i Rom afsondret fra Verden og beskjeftiget med at ordne og beskrive sine Samlinger, hvis tildeels indbildte Værdi formodentligen har forledet Røverne til at myrde den 80aarige Olding.
Odense Adresse-Contoirs Efterretninger, 1842-04-04
Der skrives fra Neapel, at Man hver Dag venter et nyt Udbrud af Vesuv; det sidste var, som bekjendt, den 1 Januar 1839.
Odense Adresse-Contoirs Efterretninger, 1842-04-04
Rusland. Keiserindens Sundhedstilstand skal være meget vaklende, saa at Lægerne atter iaar have tilraadet hende til at gaae til Badene i Ems. - Den officielle svenske Statstidning, af 23 Marts indeholder følgende Correspondentartikkel fra St. Petersborg; "Man har opdaget Forfatteren til de Nytaarsdag i Kasernerne omdeelte anonyme Breve, hvori Underofficererne opmuntredes til at gjøre Opstand; Brevskriveren er en forhenværende Underofficeer, afskediget formedelst Forseelser, og - gal. - Han er strax bleven sendt til en Daareanstalt. Underofficererne afleverede øieblikkelig Brevene til de respective Regimentschefer.
Odense Adresse-Contoirs Efterretninger, 1842-04-04
Fædrelandet. Kongehuset. Den 30 f. M. anlagdes Hofsorg for H. K. K. H. Erkehertuginde Hermine Amalie Marie af Østerrig, som bæres i Forbindelse med den d. 11 sidstl. for Hs. K. H. Storhertug Paul Frederik af Meklenborg-Schwerin anlagte, indtil næstk. 7 April incl.
Odense Adresse-Contoirs Efterretninger, 1842-04-04
Offentlige Foranstaltninger. J den mod de Tiltalte Peter Emil Ryding og Frederik Emil Peuliche anlagte Justitssag for at have bestræbt sig for at befæste og udbrede den her i Landet stiftede Gjendøber meenighed og administreret Kirkens Sacramenter er afsagt Dom i Hof- og Stadsretten, hvorved Ryding ansaaes med 100 Rbd. Sølv og Peuliche med 50 Rbd. Sølv Mulct til Kjøbenhavns Fattigvæsens Hovedkasse.
Odense Adresse-Contoirs Efterretninger, 1842-04-04
Ved Høiesteret ere Ane Johannesdatter og Johannes Hansen for Blodskam og Sidstnævnte tillige for Hoer dømte til at miste deres Liv, og deres Kroppe, naar de ere halshuggede, at kastes paa en Jld og opbrændes.
Odense Adresse-Contoirs Efterretninger, 1842-04-04
Videnskabelighed. Den 31 Marts høitideligholdtes. paa sædvanlig Maade det kongelige Kunst=Academies Stiftelsesdag i en høitidelig Forsamling under Forsæde af dets Præses Hs. K. H. Kronprindsen. J det sædvanlige Referat, som oplæstes af Secretairen, nævntes de væsentligste Punkter af et nyt Reglement for Academiet, som er approberet under 1 Marts d. A. Directeuren Conferentsraad Thorvaldsens Embedstid var udløbet med nærværende 31 Marts, men da Hs. Majestæt har approberet Academiets Andragende, at Valget paa en ny Directeur for de følgende 3 Aar maatte overskyde, inden hvilken Tid Academiet haaber at see Thorvaldsen i sin Midte, naar han har tilendebragt i Rom det store Hverv, han har paataget sig, selv i Rom at samle Resten af de Kunstskatte, han skjænkede sit Fædreland. De nenhausenske Præmier proclameredes. Tilsidst fremkaldtes de Artister og Elever, som havde at modtage af Præses de i afvigte, Aar uddeelte Præmier. Opgaverne til den nenhausenske Concours i Aaret 1842 ere følgende: Project til Forskjønnelsen af det Parti af Kjøbenhavn, som omgiver Toldboden; Præmie 300 Rbd.; et Malerie, fremstillende Biskop Wilhelms Død ved Svend Estridsøns Liig; Præmie 300 Rbd.; et Malerie, fremstillende Kong Christian den Fjerde, saaledes som han, efter Sagnet, pleiede om Sommeraftenerne, siddende paa den saakaldte Kongesteen i Skoven ved Frederiksborg, at udbetale Arbeiderne ved Slottets Bygning deres Dagløn; Præmie 300 Rbd. o. s. v.; ialt 11 Opgaver.
Odense Adresse-Contoirs Efterretninger, 1842-04-04
Udstillingen paa Charlottenborg, der er usædvanligen rig, aabnedes igaar den 3 April. Adgangsprisen er iaar nedsat fra 24 Rbs. til 16 Rbs. pro persona. Udstillingen tæller ialt 258 Nummere, hvoriblandt 177 Malerier.
Odense Adresse-Contoirs Efterretninger, 1842-04-04
Blandinger. "Dagens havde, som Man erindrer, først sagt, at den paa Kjøbenhavns Gader nylig overkjørte Person var Ritmester Thestrup, hvilket skulde være Kammerraad Cøln. J den Anledning siger Kbhposten, "at naar "Dagen" endelig vilde give sin Efterretning om hiint Ulykkestilfælde Relief ved Opgivelsen af Navne, burde den før have fortalt, at det var Kammerjunker v. Scholtens nye Vogn og Heste, der afstedkom Ulykken, og den kunde derhos have bemærket, at denne unge Mand ligesaa lykkeligt undgik Faren, som hans Fader Generalgouverneuren i Vestindien ved "Alarts Forlisning, idet han strax, da Hestene, der for første Gang skulde prøves, bleve skye og toge til at løbe, nemlig ved Bortkjørselen, fra Husarcasernen, kastede Tøilen og sprang af Vognen, overladende det til hans to mere resolut Staldbrødre, Ritmester C. og Kammerjunker L., næst Forsynet at styre dem. Den Forulykkede var en Mand paa 82 Aar, der efterlader Enke og fire Børn, som vistnok have Krav paa mere end den Scholtenske Families Beklagelse."- Efter indløben Rapport fra den forulykkede Orlogsbrig-Alarts Chef, Capitainlieutenant Langemark, ere de nærmere Omstændigheder ved denne ulykkelige Tildragelse følgende: Den 14 Februar Kl. 4 1/2 Eftermiddag afgik Briggen fra St. Juan paa Portorico, for at retournere til de danske Øer. Med en Lods ombord, der var anbefalet og prøvet som en vel kjendt og meget paalidelig Mand, krydsede den op under Nordkysten af Portorico, for at benytte Landbrisen. Efter flere Slag vendte den Kl. 8 og stod ind efter. Kl. 8 1/2 spurgte den vagthavende Officeer Lodsen, om de ei burde vende, hvortil denne svarede: nei, jeg skal nok varskoe Dem, tilføiende siden, at de kunde staae ind efter til Kl. 9. Chefen gav ikke destomindre Ordre til at vende, men et Øieblik efter stødte Briggen paa Coralrevet. Al Anstrengelse for at komme af, ved at fore Varp-Ankere ud m. m., var forgiæves. En svær Brænding fyldte Travaille-Chaluppen, der skulde fore Sværankeret ud, og vendte Bunden, iveiret paa den; dog blev dette Fartøi saavelsom dets Mandskab bjerget. Kanoner og Kugler bleve kastede overbord og Masterne kappede, uden at Briggen, der havde kastet sig aldeles paa Bagbords Side, derved lettede sig. Bjergningen af Skibets Gods blev paabegyndt og fortsat med Assistance fra Land, hvor Man viste de Skibbrudne, al Forekommenhed og Deeltagelse. Den Deel af Besætningen, der efter Chefens Skjøn ei kunde benyttes ved Bjergningen, blev ført til St. Thomas, hvorfra hans Rapport er affærdiget den 17 Februar.
Odense Adresse-Contoirs Efterretninger, 1842-04-04
Om den befrygtede Vandflod hedder det nu i Ribe Avis af 1d. "Som Man kunde forudsee, drev Stormen i Løverdags en stor Mængde Vand herind, der hist og her anrettede nogen Skade paa Bolværkerne. Da vi i de sidste Dage have havt en Deel Regn, som har skyllet Saltdelene og den Kleg, som følger med Vandet, af de unge Spirer i Engene, kan denne sildige Vandflod forresten ikke antages at have været saa skadelig for Markerne, som den, hvis Regnen ikke var indtruffen, vilde have været.
Odense Adresse-Contoirs Efterretninger, 1842-04-04
- Den til Dronninglund Herred sendte kongelige Commission maa, ifølge Aalb. A., betragtes som en sand Velgierning for de nordenfjordske Distrikter, der ved Commissionens rastløse Jver og energiske Foranstaltninger ere blevne rensede for de mange omsnigende Forbrydere, som før ved Tyveri og Voldsgierninger hæriede denne Egn af Landet, i hvilken nu ogsaa mange ældre Forbrydelser, hvis Spor de vedkommende Politiøvrigheder ikke havde kunne naae, ere bragte til Opdagelse. En stor Deel af de heri implicerede Jndivider sidde arresterede i den gamle Slotsbygning, og har af disse en Kone fra Halsegnen, der tilligemed sin Mand nylig var bleven arresteret og isoleret fra denne, i disse Dage hængt sig i Arresten.
Odense Adresse-Contoirs Efterretninger, 1842-04-04
J "Dagen berettes, at en Baad fra Stevn, ladet med Kalksteen, i Onsdags blev forsat af Strømmen, saa at den stødte mod Estacaderne udenfor Langebro, og sank øieblikkelig i Jndløbet paa omtrent 3 Favne Favn. De 2 Mænd, der hørte til Baaden, kunde ikke svømme; de bleve reddede med Anstrængelse og Conduite af en Mand, som med en liden Jolle just vilde roe igjennem Langebro, da han hørte deres Nødraab langt borte. Den samme Mand, Gjæstgiver Chr. Bistrup, har tidligere reddet mange Menneskeer fra at drukne.
Odense Adresse-Contoirs Efterretninger, 1842-04-04
De 4 unge Landoekonomer, der af Landhuusholdningsselskabet ere udsendte til Lausitz, for at lære Eng vandingen, ere T. Honum, C. Reimuth (en Søn af Borgermester, Etatsraad Ridder Reimuth i Odense), W. Lunn og C. V. Feddersen.
Odense Adresse-Contoirs Efterretninger, 1842-04-04
Skibs= og Handels-Efterretninger. Da den danske Fregat Bellona, ifjor viste sig paa la Plata Strømmen havde en amerikansk Skibscapitain just paaseilet et Aabenraaer Skib, og nægtet at erstalte Skaden; men aldrig saasnart blev han den danske Orlogsmand vaer – for han ikke længere vægrede sig derved. Morgenen den 27 Marts inddrev paa Tranum Strand, Hjørring Amt, uden levende Folks Medfølge, en Brig, der efter de forefundne Papirer skjønnes at være Karen Elise, 63 1/2 Commercelæster drægtig, ført af Capit. Albert D. Blom af Langesund og tilhørende Hr. S. Wright sammesteds, ladet med Tømmervarer, som med rolig Veir vil kunne bjerges og hvoraf Bjergningen alt er paabegyndt. Skibet, der er sønderslaaet, ligger paa den midterste Revle med Bunden iveiret. -J samme Storm drev 7 paa Rheden ved Lokken liggende Fartøier land, hvoraf eet søndersloges og sank med sin indehavende Ladning Salt og Sild; de øvrige bleve meer og mindre beskadigede.
Odense Adresse-Contoirs Efterretninger, 1842-04-04
Jnd- og udklarerede Skibe ved Odense Toldkammer. Jndgaaede, den 1 April, C. Danielsen af og fra Osterriisger, Skonnerten Minerva med Trælast.
Odense Adresse-Contoirs Efterretninger, 1842-04-04
Udgaaede: den 1 April, H. Andresen af Odense, til Flensborg, Jagten Haabet med Hørfrøe; J. Rasmussen af Munkeboe, til Samsøe, Baad med Markedsgods.
Odense Adresse-Contoirs Efterretninger, 1842-04-04
Kjøbenhavns Bors-Cours den 1 April 1832. Hamb. 2 M. - k. S. 200 1/2. 4 pCt. uopsigelige RigsbankOblig. 101 1 a 105 Rbd. r. S. Spec. 200. Bank-Disconto .... 4 pCt. 4 pCt. norsk Laan ved Hambro og Søn af 1828.100 1/2 a 191. S. Norske Spec. Sedl. pr. 100 Sp. 198 a 198 1/2 Rbd. Sedl. 4 pCt. nye norske Oblig. af 1831. 100 1/2 a 101 i r. S. 4 pCt. Kongel Obligationer, (u. Rente) 100 1/2. - R. Sdl. 4 pCt. dito - a - i Bco. Nationb. Obl. (af Laan 1 Febr. 3 pCt. eng. Laan 78 1/4 4 - L. S. 1820) 100 1/2 a 101 Rbd. r. S. Bank-Actier 105 1/2 a - r. S.
Odense Adresse-Contoirs Efterretninger, 1842-04-04
Kjøbenhavns Torvepriser den 2 April 1812. Hvede. 5 Rd. 72 s. a Rd. 88. Ærter 4 R. 32 s. a 2 R. 48 s. Rug. 1 Rd. 88 s. 6 Rd. - s. Flesk, røg. R. 80 s. -2 R. 12 s. Byg, 2rad. 3 Rd. 10 s. 3 Rd. 80 s. Dito, grøns. R. 60. - R. 8s. Byg, Grad. 2 Rd. 76 s. 3 Rd. 12. Smør, Pdi Mk. 6 s. - Mk. 106. Havre..... 2 Rd. 36 s. - Rd. 61. Æg, Snei. 1 Mk. 5 s. - 1 Mk. 6 s. Sjællandsk Smør, Fjerding 12 Rd. 3 Mk. - s. a 11 Rd. Mk. - s.
Odense Adresse-Contoirs Efterretninger, 1842-04-04
Dødsfald. Toldbetjent Littmann, 13 Aar; Amtsveipiqveur og Domd. L. C. Worsøe, 52 Aar; Fyr- og Lodskibsfører P. P. Hammer, 6 Aar; Kammerraad L. S. Cøln (ved at blive overkjørt), Kammerherreinde K. Stampe, f. Kaas, 76 Aar; Commandeur. R. af D. T. J. Lütken. Alle i Kbhavn. - Cand. theol., Adjunct ved Sorø Akademie, C. H. Monrad, paa St. Croix; N. Müller, f. Trane, i Ringsted, 74 Aar; S. F. Høst, paa Frederiksgaard, 15 Aar.
Odense Adresse-Contoirs Efterretninger, 1842-04-04
AVERTISSEMENTS. J den Hempelske Boghandling modtages Subskription paa: Døbereiners Handbuch der praktischen Pharmacie für Aerzte, Apotheker und Drogouisten. Værket vil være complet i 6 Leveringer, og enhver af disse koster for Abonnenterne 4 Mk. 4 s.
Odense Adresse-Contoirs Efterretninger, 1842-04-04
Berliner Gewerbe-, Jndustrie- und Handelsblatt, herausgegeben v. Reukrantz und Metzke. Hver Qvartal udkommer et Bind, som ledsages med fortrinlige Afbildninger og koster 2 Rbd. 1 Mk. 8 s. Et Prøvebind er til behageligt Eftersyn.
Odense Adresse-Contoirs Efterretninger, 1842-04-04
Paa S. Hempels Boglade faaes: Havekonsten, eller en paa mangeaarig Erfaring grundet Underviisning i at anlægge og dyrke Lyst-, Kjøkken, Frugt- og Blomsterhaver &c. for Havedyrkere og Haveelskere, efter J. F. Blotz og J. L. Christ, med Anmærkninger af de Kongelige Gartnere: Holbøll og Lindegaard. 3 Dele med Kobbere, 3 Rbd. i Mat. Lærebog i den ockon. Havedyrkning, af J. G. Vothmann. 2 Dele. 6 Mk. i Mat.
Odense Adresse-Contoirs Efterretninger, 1842-04-04
Af Heibergs Jntelligents-Blade er udkommen 1. 2. Hefte, som indeholder: Til Læseren. Den italienske Opera. Paludan-Müllers: Adam Homo. Ogsaa en Opfordring til Stats gieldens Formindskelse ved frivillige Bidrag. - Hver Maaned udkommer 2 Hefter. Subskriptionsprisen for 12 Hefter, som udgjør et Bind, er 2 Rbd. Subskription modtages i den Hempelste Boghandling.
Odense Adresse-Contoirs Efterretninger, 1842-04-04
Nylig er udkommen paa Undertegnedes Forlag: Det kolde Vand, som vor Tids eneste Universal=Medicin, eller almindelig Anerkjendelse af Fortrinligheden af at benytte Vand som Lægemiddel. En Anviisning til paa den sikkreste Maade, hurtig og grundig, ene og alene ved Brugen af koldt Vand, at helbrede de fleste og farligste Sygdomme, saasom: Forbrændinger, Øien betændelse, Blodcongiston, Blodhoste, Brystbetændelse, Tarmebetændelse, Betændelsesfeber, Halsbetændelse, Hjernebetændelse, Hæmortholder, Nervesvækkelse, Rheumatisme og Gigt, Forstoppelse, alle hemmelige Sygdomme, Sliimopfyldninger, Vattersot, Orm, Svimmel, Hovedpine o. s. v.
Odense Adresse-Contoirs Efterretninger, 1842-04-04
Paa dansk oversat efter Originalens 3die Oplag. Faaes heftet for 2 Mk. paa Bogladerne i Kjøbenhavn, de fleste Boglader i Provindserne, og i Odense i den Miloske Boghandling. Nylig er udkommen og faaes i S. Hempels Boglade: Danmark, et malerisk Atlas, tegnet efter Naturen af C. F. Christensen, stukket i Staal af James Grav; ledsaget med poetiske Vignetter af J. L. Heiberg. 2det Hefte. Subskriptionspriis 3 Mk. Dette saa smukt udstyrede Hefte indeholder: Frederiksborg. Frue Kirke. Skuespilhuset i Kjøbenhavn, (Nogle enkelte Expl. af 1ste Hefte kan erholdes, og Subskription paa Fortsættelsen modtages.) - Digte af F. C. Hillerup. 1 Rbd. - Betænkning i Ritualsagen af 7 Præster paa Als. 2 Mk. 8 s. - Ny Landboret eller ny Lov og Ret for Herremænd og Bønder, indeholdende fuldstændig Fremstilling af Landmandens Rettigheder og Pligter efter Lovgivningen fra 1837 indtil 1812, af Joh. Nik. Høst. Prisen paa dette Skrift, der baade er et Værk for sig alene og tillige et uundværligt Tillæg til Lov og Ret for Herremænd og Bønder- er 72 s.
Odense Adresse-Contoirs Efterretninger, 1842-04-04
Udpantning,
Odense Adresse-Contoirs Efterretninger, 1842-04-04
for resterende Communeafgivter af Odense Kjøbstad, for Januar Qvartal d. A., foretages Tirsdagen den 5 April og paafølgende Dage, hvilket herved, i Overeensstemmelse med Forordningen af 2 Juni 1830, bekjendtgjøres til Restancedragernes Underretning, med Tilføiende: at Pantegodset strax medtages, saafremt Restancerne ikke inden ovenanførte Tid ere indbetalte til vedkommende Oppebørselsbetjent. Odense Byfogedcontoir den 29 Marts 1845 G. Klaumann.